text: “(Rabbiin) isa samii torban wal gubbaa (walii ol) godhee uume dha. Uumaa Rahmaan uume keessatti waan wal hinsimne ykn irrina hin agartu. Mee itti deebi’ii samii Rabbiin Uume laali. Isii keessatti waan baqaqaa tahe ykn hanqinq qabu wahi agartaa”(suuraa Al-mulk Aayata 3)
text: #000008
text: Aayatoota kanarraa wanni hubannu, akka nuti waa’ee Uumaa samiifi dachii xiinxalluu qabnuudha. Garuu harraan tana Uumama Rabbii xiinxalluun, ajaja Rabbii akka ta’eefi Ibaadaa akka ta’e beeknullee itti hojjachaa hin jirru. Kanaafuu barruu tana keessatti, uumama Rabbii xiinxalluun Guddinni Rabbii hangam akka tahe laalla.
text: #000010
text: Ifaan hogguu takka ifu yeroo sakandii takka keessatti kilomeetira kuma dhibba sadi(300,000km) deema. Ifaan sakandii takka keessatti kilo meetira kuma dhibba sadi(300,000km) kan deemu yoo tahe, Daqiiqaa takka keessatti kilomeetira miliyoona kudha saddeet (18,000,000 km) deema jechuudha. Ifaan daqiiqaa tokko keessatti kilomeetira miliyoona kudha saddeet (18,000,000 km) kan deemu yoo tahe, sa’aa takka keessatti hangam deema?, Guyyaa tokko keessatti hangam deema?, Torbaanitti hangam deema?, ji’a tokkotti hangam deema?, waggaa tokkotti kilomeetira hangam akka deemuu dandayu yaadaa mee! Fageenyi ifni tokko waggaa tokko keessatti deemuu ‘Bara Ifaa jedhama’. Akkuma hedduun keenya beeknu, fageenyi wantoota 2 jidduu jiru, kiiloomeetiraan ibsama. Garuu fageenya Urjiiwwanii kilomeetiraan ibsuun hedduu jabaata. Osoo kiilomeetiraan ibsuufis yaalii goonee, lakkofsi ilmi namaa dachii tanarratti laakkawuu danda’u wal hin gahu, kaalkuleetarrilleen waan kana herreeguu hin dandayu. Kanaafuu tooftaa ‘Bara ifaa‘ jedhamutti fayyadamna. Bara ifaa tokko jechuun fageenya ifaan waggaa tokko keessatti deemu jechuudha. Bara ifaa lama(2) jechuun fageenya ifaan tokko yeroo waggaa lamaa keessatti deemu jechuudha. Akkuma dura ibsametti Ifaan tokko sakandii takka keessatti kilomeetira kuma dhibba sadi(300,000km) kan deemu yoo tahe, bara ifaa tokko (waggaa tokko) keessatti hangam akka deemuu dandayu tilmaamuulleen nama dhiba. Hubadhaa, ifaan tokko Sakandii takka keessatti kilomeetira kuma dhibba sadi deema.
text: #000012
text: Ammas bara ifaa jechuun kun maal jechuu akka tahe gabaabinaan haa ibsinuu. Ifaa humna guddaa qabu tokko osoo aduu cinaa keennee ibsinee, ifni sun dachii tana dhaqqabuuf daqiiqaa 8 fi secondii 31 tura. Daqiiqaa saddeettan kana hunda karaa dheeraa kana keessa deema jechuudha. Haaluma wal fakkaatuun Ifni aduu nu bira gayuudhaaf daqiiqaa sadeetii fi sakandii soddomii takka (daqiiqaa 8.31) tura jechuudha. Kana jachuun Aduun lafa irra jiraannurraa kiilomeetira miliyoona dhibba tokkoofi shantam(150,000,000 km) fagaatti jechuudha. Dabalataan ammallee Urjiiwwaniifi aduu yoo wal bira madaalle, aduun irra xiqqoodha.
text: #000013
text: Xiinxala keenya eegaluun duratti Urjii hoggaa jennu tanuma yeroo asii ol laallu xixiqqoo agarru tana haa hubannu. Garuu hangam takka gurguddoo akka ta’an haa ilaalluu. Duraan dursinee lafti nuti irra jiraannu hangam guddoo akka taate sammuu keessatti yaadna. Itti aansuun lafti ilmi namaa irra jiraatu tun guddinni isii guddina Aduu biratti hoggaa laalamu, Aduun lafa tanarra dacha miiliyoona tokkoofi kuma dhibba sadihiin (1,300,000) caalti. Aduun akkanatti guddoo tahuu wajjiin guddina Urjii bira qabnee hoggaa laallu, Aduun xiqqeenyarraa kan ka’e hin mullattu. Urjiin gariin tan dacha biliyoona (1,000,000,000) tokko aduurra guddattuutu jira.
text: #000014
text: Mee Gaalaaksiiwwan Biliyoona dhibba tokkoo ol jiran keessaa gaallaaksii takka tan hundarra xiqqoo fudhannee haa xiinxallinu. Gaalaaksiin hundarra xiqqoo maqaan isii “masier 31′′jedhamti. Lafti nuti irra jiraannu gaalaaksii tana keessatti argamti. Gaalaaksiin hundarra xiqqoo tun Urjiiwwan miliyoona dhibba tokkoo(100,000,000) ol of keessaa qabdi. Urjiiwan kun hoggaa ilaalan xixiqqoo fakkaatanillee, heedduu gurguddoodha. Urjiiwwaan gaalaaksii kana keessa jiran keessaa tan hundarra gama keenya dhihaattu maqaan isii ‘proxima centauri’ jedhamti. Urjiin ‘proxima centauri’ jedhamtu tun, fageenyi isiin nurraa fagaattu Bara Ifaa Afurii fi ji’a lama taha. Gaalaaksii tana keessaa Urjiin hundarra nutti dhihaattu eega bara ifaa afuriifi ji’a lama nurraa fagaatte, Urjiiwwan biroo kanneen gaalaaksii tana keessatti argaman hangam akka nurraa fagaatan yaadaa mee. Mee dubbii tana qalbiin xiinxalaa! Ifni aduu nu bira gahuuf daqiiqaa 8 fi secondi 31 tura. Osoo aduun urjii proxima centauri jedhamtu tana bira jiraattee, ifni aduu nu bira gahuuf waggaa afuriifi ji’a lama tura jechu. Subhan ALLAH!
text: #000016
text: Gaalaaksiin takkittiin tun bal’inni isiin bal’attu xarafaa hanga xarafaatti bara ifaa kuma dhibba tokko(100,000) addaan fagaata. Ammas qalbiin xiinxalaa. Kiloomeetira kuma dhibba tokko osoo hin taane, bara ifaa kuma dhibba tokko addaan fagaata. Galgala gaafa duumeeysi hin jirre gara samii yoo ol laaltanii jiraattan, Urjiiwan lakkoofsi isaanii hin beekkamne akka xaafii facaateetti samii keessa guutanii ni mullatan. Garuu urjiiwwan nuti agarru hundi isaanii tanuma gaalaaksii irra xiqqoo tana keessatti argamtuudha. Isaanummaannuu hundi hin mul’atan.
text: #000017
text: Rabbiin nuti uumaa waa hundaati jennee itti amannu, Rabbii uumaa kana hunda uume. Kan fakkaataa hin qabne. Kan waan tokkottillee isatti fakkeessuun hin danda’amne. Rabbiin Qur’aana keessatti akkana jedhe.
text: #000018
text: Allaahaan of danda’aa irkoo waa hundaati.
text: #000019
text: Gaalaaksii Biliyoona dhibba tokkoo ol jiran keessaa gaalaaksiin tokko kan hundarra guddaa maqaan isaa ‘IC-1101′ jedhama. Fageenyi inni fiixee tokkoo haga fiixee kaanii addaan fagaatu Bara ifaa miliyoona jaha(6)ni taha. Gaalaaksiin ‘IC-1101′ jedhamu kun, Baay’inni Urjiiwwan inni of keessaa qabuu Tiriliyoona dhibba tokkoo oli.
text: #000021
text: Gaalaaksiin tokkichi kun, urjiiwwan hangana baay’atanii fi guddina hangana eega qabaatee, akka walii galaaatti gaalaaksiiwwan Biliyoona dhibba tokkoo ol jiran hangam akka guddataniifi hangam akka heeddummaatan xiinxalaa mee!. kana sammuun namaatuu yaaduu danda’aa laata? Gaafii tana isinumaaf dhiisna.
text: #000022
text: Amma gaa gara qabxii keenyaatti haa dhufnu. Urjiiwaniifi gaalaaksiiwwan hangana gurguddataniifi addaan fagaatan kun hundi samii jalqabaa keessatti kan argaman yoo tahe, samiin jalqabaa tan Urjiiwwan kun hundi keessatti argaman kun hangam akka ballattu tilmaamaa.
text: #000023
text: Samii jechuun maal jechuudha seetan, Samii jechuun waan nuu ol jiru jechuudha. fakkeenyaaf Allaattiin samii keeysa bararti hoggaa jennu maal jechuudha? Kanas fakkeenya biraatiin laalla. Fakkeenyaaf samii akka mana guddaa tokkootti yoo fudhanne Allaattiin takka yoo mana tokko keysa bararaa jiraatte, Allaattiin mana keessa bararti akka jechuuti. Kanarraa ka’uudhaan lafti nuti irra jirruus tahee, Urjiiwwaniifi wanni hundi samii keessa jiraatanillee, waan nuu ol jiraa hundaanuu samima jennaan.
text: #000024
text: Samiin nuun olitti argamu kun Urjiilee dacha hagamiin akka caalu lakkoofsaan himuun rakkisaa dha. Akka tilmaama saayintistootaatti Samiin kun Urjiilee hunda dacha haganaan caalaa jedhanii himuuf lakkoofsi sun maqaa hin qabu. Gabaabumatti, Akka Saayintistoonni tilmaamanitti, Samiin kun Urjiilee hunda dachaa 1*10175caala jedhan.
text: #000025
text: Hayaagaa eega samiin tokkoffaa hangana guddatte, samiiwwan torba kanneen hafan hangam akka guddachuu dandayan lakkoofsaan kaayuun hoo dandayamaa laata? Rabbiin Qur’aana keysatti guddina samii irraa hoggaa nuuf himu akkana jedhe.
text: #000027
text: Egaa akka Rabbiin qur’aana suuraa Zumar keessatti nuuf himee fi akka hadiisa sahiiha keessatti odeeffametti, samiiwwan kun hundi urjiiwwan isaan keessa jiran wajjiin guyyaa qiyaamaa harka Rabbii irratti maraman.
text: #000031
text: (Isaanoowwan Rabbitti kafaran) Tilmaama sirrii isa hin tilmaamne. Guyyaa qiyaamaa dachiin guutuun qabaa isaa keessa jirti, samiiwwan hundi Mirga isaa keessatti maramtuudha. Inni qulqullaahe. Waan isaan isa waliin gabbaran irraahis ol tahe.(suuraa zumar Ayat 67)
text: #000032
text: Rabbii keenya hangam takka guddaa dha? Rabbiin keenya waan Uume hundarra guddaadha. Rabbiin keenya ni arka ni dhagaya, Harka qaba garuu waan Uume takkallee hi fakkaatu! Guddinni Rabbii keenyaa sammuu ilma namaatiin timaamamuu hin dandayu. Sammuun ilma namaa Rabbiin tilmaamuu dhiisii, waanuma inni uumeyyuu tilmaamuu hin dandeettu. Gama biraatiin mee nuti ilmaan namaa lafti nuti irra jirruufi qabeenyi nuti qabnu hundi Rabbi biratti hangam akka xiqqo tahaniis asumaan tilmaamuu hin dagatinaa. Akkuma Rabbiin jedhettuu addunyaan tun hundi Rabbi biratti Goflaa bookee hin geeysu.
text: #000036